Kommunikationsgruppen+I+Redaktioner

=Redaktioner og projekter=
 * [[image:home icon by Marta Ormiston.png link="kbhff/Kommunikationsgruppen"]] || [[image:laugikon.png width="89" height="89" link="Kommunikationsgruppen I Redaktioner"]] || [[image:meeting,logo.png link="Kommunikationsgruppen I Møder"]] || [[image:projects by xwoodhillx.png link="Kommunikationsgruppen I Filer"]] || [[image:email icon.png link="Kommunikationsgruppen I Kontakt"]] ||
 * = __**Kommunikationsgruppen**__ || **Redaktioner og projekter** || **Møder** || **Filer og andre materialer** || **Kontakt** ||

Kommunikationsgruppen er inddelt i en række redaktioner, der varetager gruppens faste opgaver. En del arbejdsopgaver går selvfølgelig på tværs af de forskellige redaktioner. Derudover arbejder vi løbende på projekter af forskellig art. Se hvem der er tovholder for de forskellige redaktioner og projekter på kommunikationsgruppens medlemsoversigt.

Sekretariatet
Sekretariatet er ansvarlig for den interne koordination af kommunikationsgruppen, samt for at håndtere kontakten med medier, samarbejdspartnere, studerende osv. Sekretariatets opgaver består i at oprette (i wiki) og afholde månedlige møder i kommunikationsgruppen; administrere kommunikationgruppens medlemmer (opdatering af medlemsoversigten, mailinglisten osv.); og byde nye medlemmer i gruppen velkommen. Derudover står sekretariatet for at tjekke og besvare infomailen (info@kbhff.dk), samt varetager diverse administrative opgaver i fødevarefællesskabet, såsom at oprette poseafhentningsdage i medlemssystemet og booke mødelokaler på KPH-projects.

Hjemmesiden
Hjemmeside-redaktionen står for at opdatere og vedligeholde KBHFF's hjemmeside (www.kbhff.dk), herunder sletning og arkivering af forældede opslag på forsiden; ændringer i lokalafdelingernes oplysninger efter forespørgsler; og besvarelse af kommentarer på de forskellige opslag. Derudover står hjemmeside-redaktionen for at hjælpe afdelinger, arbejdsgrupper osv. med at lægge nyheder og reportager på hjemmesiden.

Sociale medier
SoMe-redaktionen arbejder med drift og udvikling af facebookside- og strategi for at gøre facebooksiden til et aktivt community, hvor vigtig information kommer ud til medlemmerne, medlemmer føler sig hørt og værdsat, og alle kan blive inspireret af posens indhold, billeder, opskrifter og arrangementer. Pt. fokuseres der på Facebook, men målet er også at kigge på andre sociale medier såsom Twitter, Instagram, LinkedIn osv..

Nyhedsbrev
Redaktionen står for at udvikle og udsende et kvartalsvist nyhedsbrev, som er fælles for hele fødevarefællesskabet.

Reportage
Reportage-redaktionen står for kommunikationsgruppen klassiske journalistiske arbejde. Den arbejder løbende på at finde ud af hvilke historier, der er behov for til at understøtte fødevarefællesskabets vedligeholdelse og udvikling, både via video og skriftlig formidling (f.eks. avler- eller medlemsportrætter). Derudover laver redaktionen reportager i forbindelse med arrangementer i fødevarefællesskabet, såsom avlermøde, lugeturer eller generalforsamling, der kan bringes på hjemmesiden.

Grafik
Grafikredaktionen tager imod og løser de grafiske opgaver, der måtte være behov for til hjemmesiden og ude i de enkelte afdelinger, samt arbejder generelt med fødevarefællesskabets visuelle præsentation.

Foto og billeder
Foto og billeder står for at tage billeder af ugens pose og udgive dem på facebooksiden hver torsdag, altså med en dags forsinkelse. Der tages billeder af alle slags grøntsager fra hver pose, men ellers er formen fri.

Projekter

 * Ugentligt nyhedsbrev med opskrifter tilknyttet ugens pose

Har du spørgsmål til kommunikationsgruppens redaktioner og/eller projekter, er du velkommen til at skrive til kommunikation@kbhff.dk. Du kan også se kontaktinformationer på tovholderne for de forskellige redaktioner og projekter på medlemsoversigten.

Kommunikationsgruppen var tidligere inddelt i under-arbejdsgrupper. Se den gamle oversigt her.

media type="custom" key="28776278"